তার পিতার পিড়াপীড়ির কারণে এঙ্গেলস ১৭ বছর বয়সে স্কুলের লেখাপড়া ছেড়ে দেন। এঙ্গেলসের পিতা চেয়েছিলেন তার ছেলে যেন ব্যবসায়ী হয়।তাই তার ছেলেকে তিনি হাতেকলমে ব্যবসার কাজ শেখাতে উদ্যোগ নিলেন। ১৮৩৮ সালে তার বাবা বারমেনের বা ব্রেমেনে একটি কারখানায় তাকে কেরানী হিসেবে কাজ করতে পাঠান। তার বাবা আশা করেছিলেন তার ছেলে তার পিতার পেশা বেছে নেবে। কিন্তু এঙ্গেলস বাবার পারিবারিক ব্যবসায় না জড়িয়ে বারমেনে হেগেল নামে দার্শনিকের লেখা পড়া শুরু করলেন।সেখানে তিনি ব্রিটিশ, পোরতুগীজ, ফরাসী ও বিভিন্ন ভাষার পত্রপত্রিকা পড়ার সুযোগলাভ করেন। এতে তার চিন্তার ক্ষেত্রে ব্যাপক পরিবর্তন দেখা দিতে লাগলো।তিনি সমাজ শ্রেনী শ্রমিকদের দুরাবস্থা বিষয়ে সংবেদনশীল হয়ে উঠতে শুরু করলেন। তার পিতা ছেলের ‘অধপতন’এ চিন্তিত হয়ে তাকে এক পাস্টরের কাছে ধর্মীয় শিক্ষালাভের জন্য রেখে দিলেন। কিন্তু সেখানে তিনি ধীরে ধীরে ধর্ম সম্পর্কে প্রশ্ন করতে শুরু করলেন। ‘ডেভিড স্ট্রাউস’ নামে একজনে লেখকের ‘যীশুর জীবন’ বইটি পড়ার পরে তার মনে ধর্ম নিয়ে প্রশ্ন আরো ঘনিভূত হলো। তিনি খ্রিস্টধর্মের জোয়াল থেকে মুক্ত হতে শুরু করলেন।